Rembrandt

Awal hidup

Rembrandt lahir pada 15 Julai 1606 di Leiden, Republik Belanda. Keluarganya hidup cukup sejahtera, ayahnya bekerja di kilang mengisar bijian sementara ibunya pula seorang anak tukang roti. Masa kecilnya dihabiskan di sekolah Latin dan beliau kemudiannya melanjutkan pelajarannya di Universiti Leiden, meskipun tercatat dalam sejarah bahawa beliau jauh lebih tertarik kepada dunia lukisan. Ayahnya kemudian menyerah dan mengirimkannya untuk magang kepada pelukis sejarah terkenal Leiden, Jacob van Swanenburgh. Setelah lepas dari kewajiban magang bersama Pieter Lastman di Amsterdam, Rembrandt membuka studio di Leiden yang didirikan dan digunakannya bersama Jan Lievens. Pada tahun 1627, Rembrandt mulai menerima murid, salah satunya Gerrit Dou.

Kemasyhuran

Semenjak 1631, Rembrandt telah mendapat reputasi yang baik daripada kerjayanya sebagai pelukis potret tokoh-tokoh di Amsterdam. Beliau kemudiannya berpindah ke sana dan tinggal di rumah pelukis sejarah bernama Hendrick van Uylenburgh.

Hidup berkeluarga

Beliau berkahwin dengan cucu jauh Hendrik, Saskia van Uylenburg pada 1634. Meskipun ayah Saskia dulunya adalah burgemeester (gabenor) Leeuwarden, Saskia pada masa itu telah menjadi yatim piatu dan tidak ditinggalkan harta warisan. Saskia tinggal bersama kakaknya di Frisia dan tidak memiliki banyak hubungan di Amsterdam untuk menyokong kerjaya Rembrandt.
Pada 1639, Rembrandt and Saskia berpindah ke sebuah rumah kecil di Jodenbreestraat di sebuah perkampungan Yahudi (kini Muzium Rumah Rembrandt). Meskipun hidup sejahtera, keluarganya menghadapi pelbagai cubaan. Tiga anaknya meninggal saat dilahirkan anya anak keempat, Titus yang lahir 1641, yang boleh hidup hingga dewasa. Saskia meninggal 1642 setelah melahirkan Titus barangkali disebabkan tuberkulosis. 
Pada akhir 1640an, Rembrandt menjalinkan hubungan dengan Hendrickje Stoffels yang sebelum ini merupakan pembantu rumah pelayan tumah tangga Rembrandt. Pada 1654 mereka mendapat seorang anak perempuan bernama Cornelia, dan masyarakat Gereja Protestan Belanda menyelar hasil hubungan tersebut disebabkan status mereka yang berkahwin mengikut undang-undang Republik Belanda tetapi tidak mengikut upacara gereja tersebut. Hendrickje dihalang dari menghadiri upacara-upacara keagamaan gereja tersebut atas hal ini, manakala Rembrandt tidak hadir menghadap para paderi atas perbicaraan kes ini kerana beliau bukan anggota jemaah gereja tersebut. Beliau tidak berkahwin semula mengikut undang-undang gereja dengan Hendrickje atas kekhuatiran beliau kehilangan duit sumbangan yang diberikan atas nama mendiang isteri sebelumnya untuk Titus.

Senja hidup

Rembrandt hidup dengan begitu boros, termasuk dengan membeli banyak karya seni khususnya cetakan (kebanyakannya digunakan sebagai rujukan untuk lukisannya) dan barang-barang antik, yang kemungkinan besar menjadi alasan kemuflisannya pada 1656. Beliau terpaksa menjual rumahnya dan berpindah ke kediaman yang lebih sederhana di Rozengracht. Di sini, Hendrickje dan Titus memulai usaha menjual barang seni hingga akhir riwayatnya. Bagaimanapun, reputasi Rembrandt tidak tenggelam pada masa ini kerana beliau masih diupah untik melukis lukisan-lukisan sejarah yang besar untuk balai kota yang baru. 
Rembrandt hidup terpisah dengan Hendrickje dan Titus. Pada akhir riwayatnya, hanya Cornelia yang ada di sampingnya. Keadaan hidup senjanya yang begitu terpisah dengan anak lelakinya membuatnya patah hati dan beliau akhirnya meninggal pada 4 Oktober 1669 di Amsterdam dan dikuburkan tanpa sebarang batu nisan atau upacara di Westerkerk.

Gaya seni

Salah satu kutipannya yang masih tercatat hingga kini mengenai pencapaiannya dalam seni rupa adalah "pergerakan yang terhebat dan paling semulajadi", (diterjemahkan dari frase Belanda die meeste ende di naetuereelste beweechgelickheijt), dalam sebuah surat yang ditulis untuk rakan sekerjanya. Tidak begitu diketahui dengan jelas maksud pergerakan di sini tidak diketahui dengan begitu jelasnya, sama ada ia merukuk kepada objek yang dilukisnya atau emosi penerhati yang mengamati lukisannya. 
Secara keseluruhannya, Rembrandt telah menghasilkan 600 lukisan, 300 ukiran dan 2000 gambar. Kebanyakan daripada karya-karya ini merupakan potret diri yang memberikan gambaran sangat jelas mengenai Rembrandt yang sebenarnya, baik dari segi emosi mahupun penampilan. 
Teknik yang dipakai kebanyakan adalah chiaroscuro, yang memberikan kontras yang cukup jelas antara bayangan dan pantulan cahaya dengan gradasi yang halus, sekaligus memberikan kesan dramatik kepada pemerhati. Meskipun tetap saja kebanyakan tampil dengan tema-tema yang formal, karyanya mendalami aspek-aspek kemanusiaan tanpa membezakan usia mahupun kekayaan.
Beberapa anggota keluarganya, seperti isterinya Saskia, anaknya Titus, dan isteri mudanya Hendrickje juga sering muncul dalam beberapa lukisannya yang kebanyakannya bertemakqn mitologi, berdasarkan kisah-kisah dalam kitab Bible, atau catan sejarah.